โรงเรียนบรบือ
โรงเรียนบรบือ (อักษรย่อ: บ.ร., ฺB.R.) เป็นโรงเรียนประจำอำเภอบรบือ และเป็นโรงเรียนประจำตำบลบแห่งที่ 2 ถัดจากโรงเรียนบรบือวิทยาคาร สถาปนาขึ้นเมื่อวันที่ 17 พฤษภาคม พ.ศ. 2494 ซึ่งตั้งอยู่ที่เขตเทศบาลบรบือ ตำบลบรบือ อำเภอบรบือ จังหวัดมหาสารคาม และ เป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ ตั้งอยู่ที่ถนนแจ้งสนิท อำเภอบรบือ จังหวัดมหาสารคาม สหวิทยาเขตบรบือ สำนักงานเขตพื้นที่การศึกษามัธยมศึกษาเขต 26โรงเรียนบรบือ สถาปนาชึ้นเมื่อวันที่ 17 พฤษภาคม พ.ศ. 2494 เป็นโรงเรียนมัธยมศึกษาประจำอำเภอบรบือ สังกัดกองการศึกษาสงเคราะห์ กรมสามัญศึกษา กระทรวงศึกษาธิการ นายจำเนียร จันทรจำนง เป็นครูใหญ่คนแรกของโรงเรียน เปิดสอนระดับมัธยมศึกษาปีที่ 1-3 โดยใช้ที่ราชพัสดุ เนื้อที่ 34 ไร่ 2 งาน 60 ตารางวา
พ.ศ. 2503 โรงเรียนได้เปลี่ยนชั้นเรียนเป็นระดับประถมศึกษา 5-7 ตามแผนการศึกษาชาติมี นายช่วง พลแก้ว เป็นครูใหญ่
พ.ศ. 2511 นายธนันท์ พิจารณ์ ได้รับแต่งตั้งให้ดำรงตำแหน่งครูใหญ่ ต่อมาในวันที่ 1 เมษายน พ.ศ. 2520 โรงเรียนได้รับอนุมัติให้ยุบโรงเรียนประถมศึกษา สังกัดกองการประถมศึกษาแล้ว ตั้งใหม่ให้เป็นโรงเรียนมัธยมศึกษา สังกัดกองการมัธยมศึกษา กรมสามัญศึกษา กระทรวงศึกษาธิการ โดยเปิดรับนักเรียนระดับชั้นมัธยมศึกษาปีที่ 1 จำนวน 3 ห้องเรียน มีนักเรียน 135 คน ครู 17 คน ภารโรง 4 คน
พ.ศ. 2521 เปิดสอนนักเรียนตามแผนการศึกษาแห่งชาติ พ.ศ. 2520 มีนักเรียนชั้น ม. 1 จำนวน 7 ห้อง ชั้น ม.ศ. 1 จำนวน 5 ห้อง ชั้นม.ศ. 2 จำนวน 3 ห้อง รวม 15 ห้อง มีนักเรียน 597 คน ครู 29 คน ภารโรง 4 คน นายธนันท์ พิจารณ์ ตามคำสั่งกรมสามัญศึกษาที่ 3063/2529 พ.ศ. 2522 ได้ขอขยายที่ดินราชพัสดุที่ติดต่อทางทิศใต้เพิ่มอีก 10 ไร่ 15 ตารางวา รวมเป็นเนื้อที่ทั้งหมด 44 ไร่ 2 งาน 75 ตารางวา
พ.ศ. 2523 โรงเรียนได้รับคัดเลือกเข้าโครงการโรงเรียนผู้นำการใช้หลักสูตร ในฐานะโรงเรียนมัธยมศึกษาขนาดเล็กของจังหวัดมหาสารคาม
พ.ศ. 2525 โรงเรียนได้รับคัดเลือกเข้าโครงการโรงเรียนมัธยมศึกษา เพื่อพัฒนาชนบท มพช.2 รุ่นที่ 1
พ.ศ. 2526 โรงเรียนได้รับงบประมาณก่อสร้างตามโครงการ มพช. อันได้แก่ อาคาร 217 บี 1 หลัง อาคารโรงฝึกงาน 3 หลัง 5 หน่วย งบประมาณปรุงบริเวณ ได้แก่ ถังประปา ไฟฟ้า และถนนรอบอาคาร
พ.ศ. 2529 โรงเรียนได้รับอนุมัติให้เปิดสอนระดับมัธยมศึกษาตอนปลายจำนวน 2 ห้องเรียน และในวันที่ 1 ตุลาคม พ.ศ. 2529 นายธนันท์ พิจารณ์อาจารย์ใหญ่ และนายบุญ ภูศรี เกษียณอายุราชการ กรมสามัญศึกษาจึงได้แต่งตั้ง นายสงวน ภิรมย์ อาจารย์ใหญ่โรงเรียนหนองสองห้องวิทยา อำเภอหนองสองห้อง จังหวัดขอนแก่น มาดำรงตำแหน่งแทนนายธนันท์ พิจารณ์ ณ วันที่ 26 กันยายน พ.ศ. 2529
พ.ศ.2530 นายชาญชัย ชัยรุ่งเรือง ส.ส. มหาสารคาม เขต 1 มอบไฟฟ้าสนามฟุตบอลราคา 100,000 บาท เมื่อวันที่ 9 มกราคม และในวันที่ 25 กุมภาพันธ์ โรงเรียนประชุมได้กรรมการก่อตั้ง สมาคมศิษย์เก่าผู้ปกครองและครูโรงเรียนบรบือ และกรรมการก่อตั้งมูลนิธิโรงเรียนบรบือ 
ปีการศึกษา 2533 ได้รับจัดสรรงบประมาณจากกรมพลศึกษา เพื่อสร้างสนามกีฬามาตรฐานของอำเภอบรบือ งบประมาณ 300,000 บาทและได้รับงบประมาณจากกรมสามัญศึกษา จำนวน 4,307,000 บาท สร้างอาคาร 216 ล(ปรับปรุง29) และได้มีพิธีเปิดอาคารเรียน 216 ล(ปรับปรุง29) ในวันที่ 7 ธันวาคม พ.ศ. 2533 โดยมี หลวงปู่ศรี มหาวีโร วัดป่ากุง อำเภอศรีสมเด็จ จังหวัดร้อยเอ็ดเป็น เป็นประธานในพิธีเปิดอาคารเรียน 216 ล(ปรับปรุง29) และ ฯพณฯ ใหม่ ศิรินวกุล รัฐมนตรีช่วยว่าการกระทรวงศึกษาธิการ เป็นประธานในงานฉลองอาคารเรียน 216 ล(ปรับปรุง29)
23 พฤศจิกายน 2535 นายสมาน มโนเอื้อ ตำแหน่งศึกษานิเทศก์ 8 ย้ายมารักษาการตำแหน่งผู้อำนวยการโรงเรียนบรบือ
28 พฤศจิกายน 2536 อาจารย์จำนงค์อาศิรวัจน์ ผู้อำนวยการโรงเรียนนาดูนประชาสรรพ์ จังหวัดมหาสารคาม มาดำรงตำแหน่งผู้อำนวยการโรงเรียนบรบือปีการศึกษา 2540 ได้รับงบประมาณ 10,537,000 บาท ก่อสร้างอาคารเรียนแบบ 318ล. /38(พิเศษ)
29 ตุลาคม 2540 นายมีศิลป์ ชินภักดี ผู้อำนวยการโรงเรียนมิตรภาพ อำเภอแกดำ ย้ายมาดำรงตำแหน่ง ผู้อำนวยการโรงเรียนบรบือ
15 ธันวาคม พ.ศ. 2540 สมเด็จพระเทพรัตนราชสุดา สยามบรมราชกุมารี เสด็จพระราชดำเนินที่ โรงเรียนบรบือ เพื่อประกอบพระราชกรณียกิจ เปิดหอสมุดเฉลิมราชกุมารี คณะครูอาจารย์และนักเรียนเฝ้ารับเสด็จโดยพร้อมเพรียงกัน
27 สิงหาคม พ.ศ. 2541 นายสายเดิร บุญตรา เป็นประธานในพิธีเปิด อาคารเรียน 318 ลพ.ศ. 2546 คุณหญิงกษมา วรวรรณ ณ อยุธยา เลขาธิการสำนักงานคณะกรรมการการศึกษาขั้นพื้นฐานเป็นประธานในพิธีเปิดอาคารโรงอาหาร มูลค่า 1,100,000 บาท ที่ได้รับการบริจาคจากชุมชน
1 ตุลาคม พ.ศ. 2547 นายอดิศักดิ์ มุ่งชู ผู้อำนวยการโรงเรียนนาดูนประชาสรรพ์ อำเภอนาดูน ย้ายมาดำรงตำแหน่ง ผู้อำนวยการโรงเรียนบรบือ
1 ธันวาคม พ.ศ. 2551 ดร.อ่างทอง บุญเสริม ผู้อำนวยการโรงเรียนมหาวิชานุกูล จังหวัดมหาสารคาม ย้ายมาดำรงตำแหน่งผู้อำนวยการโรงเรียนบรบือ
ปีการศึกษา 2552 ได้รับการอนุมัติให้เปิดแผนชั้นเรียนเป็น 12-10-9 / 10-10-9 รวม 60 ห้องเรียน
ปีการศึกษา 2553 ได้รับการอนุมัติให้เปิดแผนชั้นเรียนเป็น 12-10-9 / 10-10-9 รวม 60 ห้องเรียน
ปีการศึกษา 2554 ได้รับการอนุมัติให้เปิดแผนชั้นเรียนเป็น 12-10-9 / 10-10-9 รวม 60 ห้องเรียน
วิทย์-คณิต
ศิลป์-ภาษา
โรงเรียนโนนราษีวิทยา